Eion (Strymon)

Eion () oli antiikin aikainen kaupunki ja kaupunkivaltio (polis) Traakiassa nykyisen Kreikan alueella. Se sijaitsi lähellä nykyisiä Amfípolin kunnan Limáni Amfípolisin kylää ja Pangaíon kunnan Ofrýnion kylää.

Eion perustettiin siirtokuntana 600-luvulla eaa. Klassisella kaudella se oli ateenalaisten tukikohta alueella, ja se säilyi heidän hallussaan läheisen Amfipoliin menettämisen jälkeenkin.

 Maantiede 

Eion sijaitsi Traakian rannikolla Strymon-joen suussa sen itäpuolella 25 stadioninmittaa eli 4,5 kilometriä kaakkoon eli alajuoksulle päin Amfipoliista. Se toimi Amfipoliin satamana ja esiintyy historiassa yleensä sen yhteydessä.Thukydides: Peloponnesolaissota 4.102. Eionin akropoliina eli yläkaupunkina ja linnavuorena toimi nykyinen Profítis Ilíaksen kukkula () noin 2,3 kilometriä etelälounaaseen nykyisestä Ofrýniosta.Kts.:  Eionin kaupunkivaltion hallussa olleen alueen kooksi on arvioitu noin 100–200 neliökilometriä.

pienoiskuva|vasen|Eionin paikka Amfipoliista nähtynä.
Eionin kaupunkikeskus sijoitettiin aiemmin virheellisesti samalle paikalle, jossa myöhemmin sijaitsi bysanttilaisaikainen Khrysopolis. Strymonin suun Eionia ei tule sekoittaa Traakian toiseen Eioniin, jonka tarkkaa sijaintia ei tunneta.

 Historia 

Kreikkalaisessa mytologiassa Eionin nimi yhdistettiin homeeriseen heerokseen nimeltä Eioneus, joka oli traakialaisten kuninkaan Rhesoksen isä. Arkeologisten löytöjen perusteella Eionin paikka on ollut asuttu viimeistään myöhäisellä pronssikaudella eli mykeneläisellä kaudella. Eionin siirtokunnan perustivat alun perin Parokselta tulleet uudisasukkaat, joiden mukana oli todennäköisesti myös Thasoksen asukkaita, sillä myös se oli perustettu Parokselta käsin. Perustaminen ajoitetaan arkaaiselle kaudelle 600–500-luvuille eaa. Eion löi omaa hopearahaa 500-luvulta eaa. lähtien.

pienoiskuva|vasen|Eionin lyömä raha. Amfípolin arkeologinen museo.
Eion mainitaan ensimmäisen kerran historiassa persialaissotien aikaan, kun Kserkses purjehti sen kautta Aasiaan kärsittyään tappion vuoden 480 eaa. Salamiin meritaistelussa.Herodotos: Historiateos 8.118. Hän jätti kaupungin komentajaksi Bogeen. Kimonin johtamat ateenalaiset liittolaisineen valtasivat Eionin ankaran taistelun jälkeen vuonna 476/475 eaa.Herodotos: Historiateos 7.107; Thukydides: Peloponnelaissota 1.98; vrt. Pausanias: Kreikan kuvaus 8.8.2. Tämän jälkeen Eion oli Ateenan linnoitettu emporion eli kauppa-asema. Se luetaan kuitenkin myös polisten eli itsenäisten kaupunkivaltioiden joukkoon ainakin siihen saakka kunnes Amfipolis perustettiin vuonna 437/436 eaa.

Ennen peloponnesolaissotaa Eion kehittyi Ateenan merkittäväksi linnoitetuksi sotasatamaksi. Viimeistään sodan aikana kaupunki tuli Amfipoliin alaisuuteen. Vallattuaan Amfipoliin 424/423 eaa. spartalaiset hyökkäsivät Eioniin Brasidaan johdolla sekä maalta että joelta veneiden avulla. Myöhemmin historioitsijana tunnetun Thukydideen johtamat joukot, jotka olivat tulleet pelastamaan kaupunkia Thasokselta, kuitenkin onnistuivat torjumaan hyökkäyksen.Thukydides: Peloponnesolaissota 4.107. Tämän jälkeen Eionia piti hallussaan Kleon. Hänen joukkonsa kokoontuivat sinne jälleen kärsittyään tappion vuoden 422 eaa. Amfipoliin taistelussa.Thukydides: Peloponnesolaissota 5.10.

Ateenalaiset joutuivat jättämään Eionin vuoden 405 eaa. Aigospotamoin taistelun jälkeen. He tuhosivat Eionin jossakin vaiheessa, mahdollisesti vuonna 357 eaa. Makedonian Filippos II:n vastaisen sotaretken yhteydessä. Tämän jälkeen kaupungista ei kuulla historiassa. Bysanttilaisella kaudella kaupungin paikalla sijaitsi kuitenkin asutus nimeltä Komitisse (), italialaisissa lähteissä Contessa.

 Rakennukset ja löydökset 
pienoiskuva|Eionista löydetty mustakuviotekniikalla koristeltu pylväskrateeri, 500-luvun eaa. loppu. Amfípolin arkeologinen museo.

Eionin akropoliilta eli nykyiseltä Profítis Ilíaksen kukkulalta on tehty löytöjä mykeneläiseltä kaudelta ja varhaiselta rautakaudelta lähtien. Kreikkalaissiirtokuntaan liittyen on tehty löytöjä pääosin 600–400-luvuilta eaa. Läheltä on tehty hautalöytöjä 500-luvulta eaa. Kaupungissa arvellaan olleen Artemiille omistettu pyhäkkö. Joen suun itärannalta on löydetty paksujen muurien jäänteitä, jotka ovat peräisin bysanttilaisen kauden Khrysopoliista.

Eionista tehtyjä löytöjä on esillä Amfípolin arkeologisessa museossa. Esinelöytöihin lukeutuu muun muassa kaupungin lyömiä rahoja.

 Lähteet 

 Aiheesta muualla 

Luokka:Pangaío
Luokka:Traakian kaupungit